Ma nezzi-d awal ɣer umgired yellan gar tmedyazt tatrart akked tmensayt, tatrart ad tt-naf ur tcud ara ɣer yilugan n useḍru i yessefken ad ilin deg tensayit, taywalt deg-s tettili-d d tusridt, rnu ɣer waya allal n tira i tt-yerran tettwaru deg yidlisen akked wallalen atraren n uẓawan yecban aḍebsi, tiliẓri, tisfifin, ṛṛadyu,...atg i tt-yeǧǧen teffeɣ akk i wudem-nni n tensayit. Tamedyazt tatrart tebḍa ɣef sin n leṣnaf : tamedyazt yettwarun akked tin yettwacnan, xas akken snat-agi ad tent-naf ta teqqen ɣer tayeḍ imi tin yellan tettwarun tuɣal tettwacna am tmedyazt n Ben